Nuodėmių kalnas

Nuodėmių kalnas, Griekynės kalnas () – kopa, esanti Lietuvai priklausančioje Kuršių nerijos dalyje. Nuodėmių kalno kopa apaugusi mišku, jos aukštis siekia maždaug 46 m. Stūkso ~0,5 km į šiaurės vakarus nuo Gintaro įlankos, esančios ties Juodkrante.Zigmas Janukonis. Nuodėmių kalnas. Mažosios Lietuvos enciklopedija. Nuoroda tikrinta 2021-10-06.

Ant Nuodėmių kalno kadaise augo sena Nuodėmių liepa. Pagal iki Antrojo pasaulinio karo darytas fotografijas sprendžiama, kad medžiui galėjo būti daugiau nei 400 m. Pasakojama, kad prie šio medžio dar XVIII a. rinkdavęsi žmonės ir melsdavęsi dievams, atgailaudavę. Liepa sunaikinta 1939 m. Kaip tai įvykę nėra aišku, esama teigiančių, jog naktį medį nukirtę naciai.Kuršių nerijos mitų pėdsakais. Neringosmuziejai.lt. Nuoroda tikrinta 2021-10-06.

 Išnašos 

Kategorija:Lietuvos kopos
Kategorija:Neringos savivaldybė